JASIF วิ่งสวนตลาดหลังราคาปรับลงแรงช่วงประมูลคลื่น 900 MHz
JASIF วิ่งสวนตลาดหลังราคาปรับลงแรงช่วงประมูลคลื่น 900 MHz ที่ผ่านมา ณ เวลา 11.08 น. อยู่ที่ 9.30 บาท บวก 0.20 บาท หรือ 2.20% สูงสุด 9.40 บาท ต่ำสุด 9.10 บาท มูลค่าการซื้อขาย 61.86 ล้านบาท ขณะที่ดัชนีหุ้นไทยโดยรวมลบ 0.37% ด้านบล.บัวหลวง แนะนำ "ซื้อ" ราคาเป้าหมาย 12.25 บาท/หุ้น
25 ธ.ค. 2558

ผู้สื่อข่าวรายงานว่า ราคาหุ้น กองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF ณ เวลา 11.08 น. อยู่ที่ 9.30 บาท บวก 0.20 บาท หรือ 2.20% สูงสุด 9.40 บาท ต่ำสุด 9.10 บาท มูลค่าการซื้อขาย 61.86 ล้านบาท ขณะที่ดัชนีหุ้นไทยโดยรวมลบ 0.37%
 

 
บล.บัวหลวง ระบุในบทวิเคราะห์ (22 ธ.ค.) แนะนำ “ซื้อ” JASIF ด้วยราคาเป้าหมายที่ 12.25 บาท เนื่องจากเชื่อว่าตลาดมีความกังวลมากเกินไปเกี่ยวกับประเด็นเรื่องที่ JAS อาจจะทำการขายหุ้น JASIF เรื่องความสามารถของทริปเปิลที บรอดแบนด์ (TTTBB) ในการจ่ายค่าเช่าให้กับ JASIF
และการคาดการณ์ในประเด็นที่ว่า JASIF อาจจะสร้างเสาโทรคมนาคมเป็นของตนเอง ซึ่งมองว่าราคาหน่วยในกระดานที่ปรับตัวลดลง ณ ปัจจุบันถือว่าเป็นโอกาสที่ดีสำหรับการเข้าซื้อสะสม ด้วยอัตราผลตอบแทนของเงินปันผลที่น่าสนใจในระดับที่สูงมากถึง 10.9% จึงคงคำแนะนำ ซื้อ สำหรับ JASIF